《送净友道人游飞来兼寄朱惟四》
明代·邓云霄

星冠绿发紫霞裳，诗卷仙经在锦囊。到处名山堪采药，还如野鹤不赍粮。

归猿欲探千年洞，驱石应骑五色羊。寄语清音楼上客，重游仙子是韩湘。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。